Notícies i Advertiments per la setmana del 28 de juliol al 3 d'agost del 2014\nDilluns dia 28: Francesc Collell Roca, Esp. Singla-Rocafort.\nDimarts dia 29: Joan Hernàndes Oliveres (1r. Aniv), Josep Baños Muñoz (4t. Aniv), Esp. Valldeoriola-Marata.\nDimecres dia 30: Antonio Hernández Martínez (1r. Aniv), Esp. Josep Piqué i Antònia Bundó, Josep Mª Piqué Bundó, Ramon Marcellés Codinach.\nDivendres dia 1: Lourdes Núñez González\nDissabte dia 2: Esp. Salvador Castells i Maria Gironès.\n09:30 h: Joan Barrera Valls, Fam. Parera-Vilardebó-Espinasa.\n20:00h: Esperanza Martín Villegas\nReserveu-se aquesta data. El dissabte 27 de setembre hi haurà el Pelegrinatge al Santuari de Montserrat dels pobles i parròquies que, de prop o de lluny, envolten la muntanya i el Santuari de Puiggraciós.\nRomiatge a Lurdes\nDel 25 al 29 de setembre, les diòcesis de Terrassa, St. Feliu del Llobregat i Barcelona organitzen el 157è Romiatge a Lurdes.\nAnimeu-se a participar al Pelegrinatge com a malalt, peregrí o voluntari.\nInscripcions: del 15 al 31 del juliol al tel637291515 o 938718991 (Encanna)\nUs recordem que el darrer full abans de les vacances sortirà el 3 d’agost. Si voleu demanar alguna intenció de pregària per les Misses d’estiu cal que ho feu abans del dia 30 de juliol. Gràcies!\nEl despatx parroquial romandrà tancat des del dilluns, dia 4 d’agost, fins al dimecres 10 de setembre (tots dos inclosos). El darrer dia de despatx abans les vacances serà el dimecres 30 de juliol i el primer dia de despatx després de les vacances serà el dilluns 15 de setembre.\nFesta de la Invenció de les despulles de St. Esteve, protomàrtir, patró del nostre poble de La Garriga\nEl proper diumenge, dia 3 d’Agost, celebrarem l’Eucaristia Solemne en ocasió de la Festa que ens recorda la trobada de les despulles del nostre sant patró. Serà a les 11:00 del migdia a l’Església Parroquial. Com cada any esperem de comptar en la celebració amb una bona colla de mossens de l’arxiprestat, amics i/o companys que han col·laborat a la nostra parròquia en un moment o altra tot i que en escaure’s en diumenge la diada serà prou difícil.\nTothom és convidat, al bell mig de l’estiu, a donar gràcies a Déu pel testimoni de vida i de fe d’aquell que fou el primer en lliurar la vida pel Crist i el seu Evangeli, el nostre màrtir Sant Esteve.\nDivendres, dia 1 d’Agost, celebrarem l’Ofici de Difunts per tots aquells germans i germanes nostres que ens han deixat al llarg d’aquest darrer any i des de la darrera Festa Major. Serà a les 20:00 a l’Església Parroquial.\nNotícies i Advertiments per la setmana del 21 al 27 de juliol del 2014\nIntencions de pregària en les Misses i Celebracions d’aquesta setmana\nDilluns dia 21: Daniel Molsosa Vall-llovera.\nDimarts dia 22: Maria Circuns.\nDimecres dia 23: Antoni Figuerola Vilà (4t.Aniv), Pepi Garrido Torres (9è. Aniv), Eulàlia García García (1r. Aniv).\nDivendres dia 25: Jaume Valls i Font, Fam. Tresserras-Soler, Jaume Damesón Aspa, Santiago Reig Rovira i el seu fill Santi.\n09:30 h: Jaume Carrera Vilamala, Joan Cruz, Fam. Ballús-Travé, Ànimes del Purgatori.\n11:00 h: Anna Furriol Gimeno.\nVacances del Despatx Parroquial\nAquesta setmana que entrem, del dilluns 21 al diumenge 27 de juliol, el Despatx Parroquial romandrà tancat. Tornarà ha haver-hi “despatx” la darrera setmana de juliol.\nDel diumenge dia 20 al vespre, fins el diumenge dia 27, Mn. Santi serà acompanyant els adolescents, joves i adults de la nostra parròquia que aquesta setmana seran a Taizé. Durant aquells dies les celebracions i misses quedaran de la següent manera:\nDilluns 21, Dimarts 22, dimecres 23, divendres 25, hi haurà a les 8 del vespre el res de les Vespres + Litúrgia de la Paraula amb distribució de la Sta. Eucaristia.\nEl cap de setmana les misses queden com sempre.\nEn cas d’alguna defunció els companys de l’arxiprestat estaran al cas de fer els enterraments i la missa de funeral seria a l’altra setmana, el dimecres 30 de juliol a les 8 del vespre, com de costum.\n10 anys del Parlament de les Religions: encara hi ha reptes pendents\n(David Casals i Vila –Catalunya Religió) Aquests dies se celebra el desè anivesari de la celebració a Barcelona del Parlament de les Religions del Món. Va ser un dels grans reclams del Fòrum Universal de les Cultures de l'any 2004 i durant una setmana, es van organitzar 500 activitats amb més de 9.000 assistents vinguts de tots els continents.\n“Va ser una iniciativa positiva. Va aconseguir que s'avancés molt en poc temps en l'àmbit de la sensibilització” i de la importància que té per a la societat el diàleg interreligiós, ha explicat en declaracions a CatalunyaReligió el teòleg Francesc Torradeflot, que forma part de l'Associació Unesco per al Diàleg Interreligiós i que va ser membre de la organització del Parlament de les Religions de Barcelona.\nTot i això, Torradeflot ha destacat que hi ha reptes que segueixen pendents. Per exemple, a l'ensenyament obligatori, defensa la conveniència d'una assignatura per a tots els alumnes de cultura religiosa no confessional, per tal d'evitar l'”analfabetisme religiós” entre infants, joves i adults, quelcom que no aconsegueix combatre l'actual model educatiu.\nHa lamentat les dificultats que segueixen tenint a Catalunya moltes comunitats, especialment les musulmanes, a l'hora de poder obrir un lloc de culte i exercir el seu dret a la llibertat religiosa amb normalitat.\nEn aquest sentit, Torradeflot ha reptat als alcaldes i als equips de govern dels ajuntaments catalans a no fer concessions davant els posicionaments “racistes, xenòfobs i islamofòbs”. Creu que la solució no passa per la que han adoptat molts municipis de situar els oratoris musulmans als polígons industrials.\nPer això, desafia als regidors a no posar traves ni impulsar moratòries contra l'obertura de nous llocs de culte, i creu que és fonamental que els poders públics evitin en tot moment que qualsevol minoria se senti exclosa, ja que és precisament aquest sentiment de desempara i desconfiança cap a les institucions democràtiques occidentals el que fa créixer els moviments fonamentalistes.\nTorradeflot ha opinat que un dels reptes que té el diàleg interreligiós és aconseguir el compromís de les tradicions religioses amb els drets humans. Així, a l'igual que des de les societats democràtiques s'han de respectar els drets de les tradicions religoses, també és necessari que aquestes estiguin compromeses en la lluita contra les discriminacions per raons religioses i també de gènere, edat, racials i orientació sexual.\nLa idea de celebrar aquest esdeveniment a Barcelona la va tenir el caputxí Joan Botam, un dels principals impulsors del moviment ecumènic a Catalunya, que va participar l'any 1999 juntament amb el pastor protestant barceloní, Enric Capó, al Parlament que es va fer a Ciutat del Cap, a la República Sud-africana.\nEl seu objectiu era provocar un abans i un després en el diàleg interreligiós, una fita que segons Torradeflot es va aconseguir, i prova d'això és que s'han consolidat els diferents grups que a nivell català treballen en aquesta qüestió.\nD'una banda hi ha el Grup Estable de Treball entre Religions (GTER), constituït fa just una dècada. També s'han format diferents grups de base, agrupats al voltant de la Xarxa Catalana d'Entitats de Diàleg Interreligiós, que en 10 anys ha organitzat diferents 'Parlaments catalans de les Religions', i el proper serà al 2015 a Girona.\nEn l'àmbit internacional, de Parlaments de les Religions, se n'han celebrat cinc: l'any 1893 a Chicago (Estats Units), el 1993 a la mateixa ciutat, al 1999 a Sudàfrica, el 2004 a Barcelona i després a Melbourne (Austràlia). Estava prevista una nova edició a Brussel·les (Bèlgica), que es va suspendre per qüestions pressupostàries, i properament s'ha d'anunciar quina ciutat acollirà una nova edició.\nEl Parlament l'organitza una entitat d'àmbit internacional d'Estats Units, el Consell per a un Parlament de les Religions del Món. Durant les primeres edicions, s'havia optat per un gran esdeveniment, un plantejament que en l'actualitat està en revisió. “Ha de ser menys una mostra comercial del fet religiós i més un diàleg de base i profund”, ha argumentat.\nWeb relacionada amb la notícia: Accés directe a la web de Catalunya Religió\nNotícies i Advertiments per la setman del 7 al 13 de juliol del 2014\nDilluns dia 7: Flora Díaz (Aniv), Fam. Nualart-Barba.\nDissabte passat, dia 28 de juny, van rebre el Sagrament del Baptisme en Marc Petit Roig, na Cristina Rubio Jurado, na Jana Rubio Alcalá i n’Arlet Barceló Marín. També el diumenge, dia 29, fou acollit al si de l’Església l’Enric Lorente Soler. Siguin benvinguts a la Colla dels Amics i les Amigues de Jesús.\nEl passat dissabte, dia 21 de juny, van rebre de mans del Bisbe de la nostra Diòcesi de Terrassa, Josep ângel Saiz Meneses, el Do de l’Esperit Sant els següents nois i noies: ARNAU VILA CASADESÚS, PEP LLAVINA GALBANY, ERNEST PORQUERAS CODINA, EDGAR FUENTES LLUCIÀ, TERESA RAMOS SERRA, FERRAN MARTÍNEZ TIBAU, SARA ROVIROSA GASULL, JORDI PALAU GÓMEZ, LAURA VENTURA RIPOL, MERCÈ ASPA SERRA, QUIQUE MONTERO SÁNCHEZ-GÓMEZ, POL BERROCAL BELLVER, AGUSTÍN RUIZ MARTÍN, FÈLIX SAYOL SERRA, JOSÉ PRAT HERRERO, JUAN LUIS MARTÍNEZ PÉREZ, JULIA TRILLO BARTOLOMÉ, LAURA CROUS PRATS, MARIONA VIDAL PICAMOLES, MARTA COLOMER FATJÓ, NÚRIA GÓMEZ DELGADO, TONI CROUS PRATS, ÀLEX VIDAÑA VILA i la Sra. PAULINA-NORMA CHOCONI CONDORI. A aquest grup de joves hi hem d’afegir, també, l’ Arnau Buch Torrents que va rebre el sagrament de la Confirmació el diumenge de Pentecosta al Santuari de Montserrat. A totes i tots la nostra enhorabona amb el desig, fet pregària, de que continuïn creixent en la fe i l’amistat amb el Crist.\nAquest cap de setmana, 5 i 6 de juliol, farem la col·lecta extraordinària per obres de la parròquia.\nProperament contrauran matrimoni canònic Marc Tost Bonet amb Cristina Viñeglas Díaz, tots dos de La Garriga; Salvador Cañellas Segura amb Anna Viaplana Martínez, tots dos de La Garriga: Jorge Urrea Sala amb Yolanda Muñoz Rodríguez, tots dos de La Garriga. Moltes felicitats!\n39è CONGRÉS INTERNACIONAL\nDE PUERI CANTORES\nDel 9 al 13 d’aquest mes de juliol, la ciutat de Paris acollirà el 39è Congrés Internacional de Pueri Cantores. Nois i noies d’arreu del món s’aplegaran a la “ciutat de la llum” sota el lema “DEMÀ, TOTS ELS INFANTS DEL MÓN CANTARAN LA PAU DE DÉU”.\nLa nostra Escolania Parroquial també hi assistirà i participarà d’aquest Congrés. A banda dels cantaires i els seus directors, una colleta de pares i mares, i també el nostre rector, acompanyaran els nostres nois i noies.\nEncomanem aquest esdeveniment en la pregària i a tots els qui des d’aquesta parròquia hi participaran.\nA la pàgina web del Congrés trobareu molta més informació, el programa d’actes, etc:\nMisses i Celebracions en absència de Mn. Santi\nDel dimarts dia 8 al diumenge dia 13, Mn. Santi serà acompanyant la nostra Escolania Parroquial. Durant aquells dies les celebracions i misses quedaran de la següent manera:\nDimarts 8, dimecres 9, divendres 10, hi haurà a les 8 del vespre el res de les Vespres + Litúrgia de la Paraula amb distribució de la Sta. Eucaristia.\nEn cas d’alguna defunció els companys de l’arxiprestat estaran al cas de fer els enterraments i la missa de funeral seria a l’altra setmana, el dimecres 16 de juliol a les 8 del vespre, com de costum.


Actualitat | Fundació Ateneu Sant Roc - Part 4\nEducador de carrer i president de la Fundació Ateneu Sant Roc. Arriba a Sant Roc a la dècada dels 70 i ràpidament es suma al moviment veïnal del barri que reivindica enllumenat, equipaments, pavimentació… un barri digne. Comença com a professor de l’institut Eugeni d’Ors i en els conflictius anys 80 estrena a Badalona la professió d’educador de carrer. […]\nSabíeu que per fabricar un telèfon intel·ligent de menys de 200 g i incloure un petit paquet, es produeixen uns 86 kg de residu? El que veieu no és sempre el veritable pes… “Residus invisibles” es refereix a la gran quantitat de residus generats durant el procés de fabricació dels productes. Una gran part dels residus invisibles no es […]\nQuan passes per la sala de fang, en ple taller, trobaràs gent amb les mans tacades i humides, concentrades en el seu projecte personal, picant amb força, construint a partir de l’observació o fent un treball de precisió, tot plegat en un espai que respira molta energia positiva. L’experimentació amb aquest material és bàsica pel desenvolupament dels sentits i […]\nMenuda i discreta, la veureu a les tardes, sempre implicada en la seva feina d’acompanyament a joves de l’Ateneu. La Maite Doñágueda, guanyadora del concurs literari Confitura de la Biblioteca Fort Pienc, ens deixa descobrir un xic del seu immens món interior, amb aquest evocador poema que fa un recorregut metafòric per un espai que va de la vida […]


Nom: PALAUET MUNICIPAL\nAdreça: Jaume Casanoves, 80\nLocalització: Prat de Llobregat, el (Baix Llobregat)\nOriginal Habitatge Palau\nPalauet historicista de la tipologia construïda al darrer terç del segle XIX. Consta de planta baixa, pis i un altre pis simulant golfes, just sota la teulada. Té dues entrades, una és la principal i està marcada per un caminet des de la barana del carrer, i una és posterior i dóna directament al jardí, que encara és accessible per la qualitat d'edifici públic, temps enrere reservat.\nA la part posterior hi ha també una terrassa a l'alçada del primer pis. La façana presenta una profusió de finestres rectangulars, grans i amb motllures geomètriques de tipus clàssic que es complementa amb el frontó de sobre la porta principal i el que lluu al capdamunt a la banda del carrer Mariscal Jofre. Palauet historicista de la tipologia construïda al darrer terç del segle XIX. Consta de planta baixa, pis i un altre pis simulant golfes, just sota la teulada. Té dues entrades, una és la principal i està marcada per un caminet des de la barana del carrer, i una és posterior i dóna directament al jardí, que encara és accessible per la qualitat d'edifici públic, temps enrere reservat.\nA la part posterior hi ha també una terrassa a l'alçada del primer pis. La façana presenta una profusió de finestres rectangulars, grans i amb motllures geomètriques de tipus clàssic que es complementa amb el...\nAquest palauet va pertànyer a mans privades fins que l'Ajuntament el comprà a la seva darrera propietària, na Fe Merodo Díaz, el desembre de 1947. Posteriorment dedicat a Activitats Culturals entre les quals s'inclou la Galeria d'Art de Josep Bages.


Badanotis :: Aquest diumenge es tanca el cicle de primavera de la Jugatecambiental del parc de Can Solei i de Ca l’Arnús i del parc del Torrent de la Font i del Turó de l’Enric\nRedacción - 14/06/2019 06:22\nAquest diumenge 16 de juny es tanca el cicle de primavera de la Jugatecambiental del parc de Can Solei i de Ca l'Arnús i del parc del Torrent de la Font i del Turó de l'Enric, unes activitats que durant els caps de setmana han tingut una gran participació.\nAquest diumenge, de les 11.30 h a les 13.30 h, i dins de la Jugatecambiental, al parc de Can Solei i de Ca l'Arnús tindran lloc nombroses activitats a l'espai de joc i descoberta on, tothom i especialment els més petits, hi trobaran espais on pintar, construir i jugar en contacte amb la natura.\nLa Jugatecambiental del parc de Can Solei i de Ca l'Arnús es troba a la glorieta que hi ha prop de la Torre del Rellotge.\nPer altra banda, al parc del Torrent de la Font i del Turó de l'Enric, de les 11.30 h a les 13.30 h s'hi realitzarà l'activitat "Pintem amb les mans" on, els més petits podran pintar el parc utilitzant les mans com a pinzell sobre un mural que hi haurà al costat del mòdul de la Jugatecambiental.\nA més, a l'espai de joc i descoberta de la Jugatecambiental, hi haurà altres activitats on els més menuts podran fer lluir la seva creativitat.\nEl projecte de la Jugatecambiental està organitzat per l'Àrea Metropolitana de Barcelona i l'Ajuntament de Badalona. Els tallers són gestionats i realitzats per l'Obrador de la Riera (parc de Can Solei i de Ca l'Arnús), Bosc de Llum (parc del Torrent de la Font i del Turó de l'Enric) i altres entitats del territori.\nPer a més informació, podeu trucar a l'Àrea de Medi Ambient i Sostenibilitat de l'Ajuntament de Badalona al telèfon 93 483 29 89 o bé envieu un correu electrònic a mediambient@badalona.cat.\nLes activitats de la Jugatecambiental es reprendran el 15 de setembre amb l'inici del cicle de tardor amb noves activitats dirigides al públic familiar.


Villa Luna B&B Bergamo Itàlia - Ofertes d'hotels amb els MILLORS DESCOMPTES EN LÍNIA\nVia Al Pianone 4, Bergamo Suburbs, Bergamo, Itàlia, 24129 - Veure al mapa\nPer als viatgers què vulguin captar les imatges i els sons de Bergamo, Villa Luna B&B és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Plaça Vella, Museo Donizettiano, Galleria d’Arte Moderna e Contemporanea.\nAmb una oferta de serveis hotelers superior i ampla gama d'entreteniment, Villa Luna B&B és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com recepció 24 hores, magatzem d'equipatge, aparcacotxes, instal·lacions per a reunions i banquets , centre de negocis.\nTotes les instal.lacions per als clients, ofereixen comoditats destinades a assegurar tot el comfort possible. Jardí de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Villa Luna B&B la base perfecta per a gaudir de la seva estada a Bergamo.\nTots els tipus de viatgers (29) Parelles (18) Viatgers en solitari (6) Famílies amb infants petits (2) Grups (3)


Presentació del lema. “Tots som un” – Col·legi Sant Gabriel Viladecans\nCol·legi Sant Gabriel Viladecans > Notícies > #BAT > Presentació del lema. “Tots som un”\nJa hem fet la presentació del lema que ens acompanyarà al llarg d’aquest curs!\nTOTS SOM UN és un lema força suggerent que ens anima a treballar la convivència i a crear vincles els uns amb els altres.\nEs trenca així amb les estructures marcades per la competitivitat, el materialisme, el poder, el control i l’individualisme per deixar pas a la solidaritat, la persona, la llibertat , la creativitat i la unió.\nL’acte es va celebrar el divendres 30 de setembre a les 10:30. Els nois i noies de de 4t de l’ESO juntament amb els seus fillols i filloles de P5 van mostrar-nos el significat de vàries paraules relacionades amb la convivència. Posterior els nois de Batxillerat van desplegar el lema.\nCom a cloenda de l’acte, els alumnes d’ AFE 2 van posar la nota musical i ens van oferir una coreografia relacionada amb el lema que tots i totes haurem d’anar aprenent al llarg d’aquest curs. Ens posem en marxa!


BARS PER BEURE I VIURE | FOLLIES\n← NO ÉS NOMÉS UNA HISTORIA DE VIOLENCIA\nEL PREU DE PENJAR UNA MEDALLA →\nPosted on Juliol 16, 2017\tby Joan Barbé\nHo diu un informe, un d’aquests que a l’estiu omplen pagines de diari, som la tercera ciutat amb menys bars de Catalunya. No arribem a dos per cada mil habitants mentre que Puigcerdà, al capdavant del ranquing, en té més de tres pel mateix percentatge de ciutadans; però no ens posem tràgics, no és cert com canta en Melendi, que aquí anem de bar en pitjor.\nHi ha bars que et conviden a entrar i altres que t’empenyen a marxar, alguns son per escridassar el futbol, altres per badar i conversar, però tothom en té algun de confiança per allò de que l’actualitat de la ciutat sempre surt de darrera la barra i si no en tens cap on t’escoltin i valgui la pena escoltar, no ets ningú.\nN’hi ha que han superat el propi entorn i s’han convertit en símbols de la personalitat de la ciutat que els ha creat o la pel·lícula que els ha mitificat: Si aneu a París no us perdeu la màgia de fer un pastís a “Les Philosophes” al Marais , mentre llegiu els pensaments que clients i literats han escrit a les taules i parets; o si volteu per Tokio agafeu l’ascensor del Park Hyatt fins a la planta cinquanta dos i demaneu un tequila en el “New York Grill”, qui sap si us hi trobareu a la Scarlett Johansson com li va passar a en Bill Murray a Lost in Translation.\nEn els bars, com en tot, no és qüestió de quantitats si no de qualitats i en les darreres èpoques el Centre Històric de Manresa, un dels indrets amb més concentració d’aquests establiments, ha vist proliferar locals que son símbol de cultura, d’aquells que com deien els Gabinete Caligari “hi trobes l’escalfor de l’amor i conviden a començar”, d’aquells que la gent, les propostes i l’ambient marquen el moment; on possiblement coneixeràs el cambrer o la cambrera del teu amor que deia en Machin o t’hi quedaràs fins la ultima copa aquella que cantava en Carlos Gardel; amb moltes ganes de consumir tot el que et posen i et proposen.\nResumint, que Puigcerdà podrà tenir més bars i més “tourist fashion”, però al Centre Històric de Manresa en tenim un grapat d’aquells que fan bona la teoria que diu que on hi ha un bon bar hi ha una bona cançó. Si és cert que els bars parlen de la ciutat que els envolta, aquest estiu feu-hi un tomb i descobrireu la quantitat de locals amb valor afegit en els que la gent de darrera la barra no es conforma a veure passar la vida; a més a més espremen les neurones, el pressupost i la imaginació a l’hora de fer tot el possible perquè els de l’altra banda del mostrador la veiem passar entre amics, una bona oferta i un somriure. Com cantaven els Sau: Vull quatre barres, encara que siguin de bar, perquè m’agrada la gent que et mira els ulls… l’informe no ho diu però d’aquestes en tenim unes quantes, convideu-vos-hi a fer un glop. No son només estadístiques en un informe, son bars per beure i viure.


Colomer també denuncia la partitocràcia « Reagrupament BCN-SantMartí\n« 28 F\nEuronews, la pancarta i l’urna »\nColomer també denuncia la partitocràcia\nJosep M. Colomer és el president de la comissió sobre la llei electoral catalana. La comunitat autònoma de Catalunya és l’única de tot l’estat espanyol que no té llei electoral pròpia. Davant el bloqueig de PSOE i CiU a fer una llei pròpia Colomer ha fet arribar una nota de premsa on mostra quina és la partitocràcia que patim avui els i les catalanes. Colomer és professor de política del consell superior de investigacions científiques i docent a la UPF després de ser-ho a Washington, Mèxic, Nova York i Chicago. De les seves conclusions es pot destacar:\n- “el principal obstacle ha estat la substitució de les llistes tancades i bloquejades per alguna forma de vot que permetés que els electors triessin no només un partit sinó també alguns candidats individuals”\n- “els partits polítics estan tancats en ells mateixos i als que controlen l’organització els fa pànic que els ciutadans puguin intervenir en la selecció dels seus representants.”\nTothom pot treure les seves conclusions però quan en 30 anys d’immobilisme els aparells dels partits no permeten que Catalunya tingui llei pròpia hi ha un problema. Quan aquests mateixos aparells imposen persones que, en general, mai han treballat en res que no sigui política en tenim un altre. Que els candidats siguin escollits per les seves genuflexions amb l’aparell del partit, enlloc de per cap mèrit ni treball amb els electors, provoca que després el sistema es podreixi. És on som ara. I ells no es volen moure encara que la meitat de la població es negui a votar-los.\nAquesta és la nota de premsa complerta:\nEl fracàs de la llei electoral\nLa ponència parlamentària per a la Llei electoral de Catalunya s’ha dissolt sense resultats. No és cert que, com han declarat, el problema principal hagi estat el repartiment dels escons en el territori. Des del primer moment, quan vàrem començar a treballar la Comissió d’Experts, fa quasi tres anys, fins ara, el principal obstacle ha estat la substitució de les llistes tancades i bloquejades per alguna forma de vot que permetés que els electors triessin no només un partit sinó també alguns candidats individuals.\nEls partits polítics estan tancats en ells mateixos i als que controlen l’organització els fa pànic que els ciutadans puguin intervenir en la selecció dels seus representants. S’ha perdut una oportunitat no només de millorar la qualitat democràtica del sistema polític de Catalunya. També s’ha demostrat que el Parlament és incapaç d’autogovernar-se, és a dir, de fer la llei que reguli la seva pròpia elecció. Si no poden governar-se ells mateixos, per què demanen més poders d’autogovern?\nJosep Maria Colomer, President de la Comissió d’Experts per a la Llei electoral de Catalunya, nomenada pel Govern de la Generalitat el febrer de 2007.\nAquesta entrada fou escrita el diumenge, 14/feb/2010 i arxivada a Opinió. Pot seguir les respostes a aquesta entrada a través de RSS 2.0. Els comentaris estan actualment tancats, però pot fer trackback des del seu propi website.


Idees per les disfresses de Halloween més terrorífiques - Merit School\nInicio » Disfresses de Halloween\noct. 17, 2018 | Notícies\nAquestes dates i encara no tens la teva disfressa de Halloween? No et preocupis, que fins i tot en això estem per donar-te un cop de mà!\nHalloween és una nit molt divertida, i és que et pots trobar de tot. Hi ha qui es pren les difresses molt seriosament, fins al punt d’arribar a fer por de veritat. Aquestes disfresses que et fan sentir com a una “peli” de por són genials! D’altra banda, hi ha qui s’ho pren més a la lleugera i amb un lleçol blanc, uns forats i un parell de taques vermelles com a sang ja en tenen prou. Amb aquest tipus de disfresses més aviat t’entra el riure, i ho saps! Però també hi ha qui confon Halloween amb Carnestoltes, pel que amb qualsevol cosa es conformen. Aquests últims són els causants de que, enmig d’un grup de zombis, aparegui de cop un Bob Esponja o un Pikachu. Desentona una mica, però li donen un toc més divertit.\nNosaltres, com que no sabem a quin grup hi ets tu, intentarem proposar-te disfresses de Halloween de tot tipus i que tu mateix t’encarreguis de triar l’estil que més t’agradi. I és que Halloween és la nit del terror per excel·lència, però el més important és que, entre tant de terror, passis el dia també amb rialles i diversió!\nAixí doncs, aquí et deixem la nostra llista d’idees per disfresses de Halloween. Molt atent, que d’aquestes idees pot sortir la disfressa que t’acompanyi la nit més terrorífica de l’any!\nIDEES PER DISFRESSES DE HALLOWEEN\n1- Maquillatge. Fer servir maquillatge per les teves disfresses de Halloween és practicament garantir el triomf. El maquillatge en molts casos és el punt més important de la disfressa, sempre que s’acompanyi dels complements adequats. És per això que, si ja tens aquests complements per muntar la teva pròpia disfressa (un vestit, un corbatí, una capa…), és probable que tan sols amb uns retocs de maquillatge tinguis la teva disfressa a punt. Una de les opcions més barates, sens dubte!\n2- Cosplays. Fer un cosplay (costume play) com a disfressa de Halloween és també una fantàstica idea i que segur que cridarà molt l’atenció. Pels que no sapigueu què es un cosplay, bàsicament es disfressar-se d’un personatge d’algun videojoc, còmic, sèrie o pel·lícula. Així doncs, Halloween és l’ocasió perfecta perquè et sentis com un dels teus personatges favorits.\n3- Màscares. Igual que el maquillatge, les màscares són grans protagonistes de les disfresses de Halloween. Són un recurs molt efectiu per representar els personatges més emblemàtics del terror. Amb la vestimenta adequada, una màscara pot ser l’opció més senzilla i més ràpida per fer tremolar a més d’un la nit de Halloween.\n4- Pallasso. Pot semblar que les disfresses de pallasso queden millor per Carnestoltes, però la veritat és que una bona disfressa i amb el maquillatge adequat pot fer sortir corrent a més d’un. Moltes bromes terrorífiques s’han fet amb aquestes disfresses, i inclús pots inspirar-te en algunes de les pel·lícules de por més famoses.\n5- Zombis. Els zombis són, sens dubte, uns dels reis d’aquesta festa. Des que va néixer la idea dels morts vivents cap als anys 80, s’han dut a terme infinitat de pel·lícules, sèries, videojocs… que els utilitzen com a referència. I és que els zombis són pràcticament una icona del terror i, com a tals, no poden faltar a cap Halloween. Si els teus amics i tu us poseu d’acord, podeu arribar a ser l’horda que concentri tots els focus de la festa!\n6- Pels nens també!. Als nens els encanta Halloween. La imaginació dels més petits no té limits, i posar-se una disfressa per ells és com adquirir tots els poders que sempre han volgut tenir. Si disfresses al teu nen/nena del seu major heroi/heroïna, segur que li donaràs el millor regal que pot desitjar en un dia com Halloween.


Atiecke. Les femmes rurales du Sénégal | elsot.cat\nL’ONG Acció Solidària del Vallès, ha presentat a la biblioteca municipal de Sant Quirze del Vallès el documental “ATIECKE. Les femmes rurales du Sénégal”.\nDuna Cunillera i Sara Guerrero les autores del documental han explicat al nombrós públic assistent la seva experiència de viure la realitat del dia a dia al petit poble de Thionck Essyl . El president de l’entitat Teo Herruzo ha exposat els últims avenços aconseguits dins la comunitat de Casamance , tant en l’àmbit de projectes físics com amb el besant humà .\nL’objectiu principal de la Duna i la Sara ha estat realitzar un documental social participatiu, per tal de sensibilitzar a l’espectador, mostrant el paper fonamental que tenen les dones al Senegal pel desenvolupament del país. Per a això, es dóna a conèixer la vida de diverses dones dins de la comunitat rural de Thionck Essyl, en la qual es mostra el seu dia a dia, les seves inquietuds i les seves esperances per obrir pas cap a una transformació de la societat patriarcal en què viuen en ple segle XXI.\nDUNA CUNILLERA: Personalment, valoro molt positivament el resultat obtingut en la realització del documental “Atiecke, les femmes rurales du Sénégal”, el qual permet conèixer el rol de les dones que viuen en les comunitats rurals de la zona de la Casamance, al sud del Senegal. El fet de realitzar el desplaçament i conviure integrades en la comunitat, ha permès realitzar un documental més real, donant protagonisme a les dones a través de les seves pròpies veus i experiències, coneixent les realitats i els pensaments de cada una de les protagonistes.\nAquesta experiència m’ha permès conèixer una nova cultura, veure les desigualtats de gènere que hi ha entre homes i dones, i plasmar-les en aquest documental. A més, la temàtica ens ha permès fer el nostre primer documental en l’àmbit professional.\nSARA GUERRERO: Un cop finalitzat el documental “Atiecke: Les femmes rurales du Sénégal”, puc dir que personalment estic molt satisfeta amb el resultat. L’estada de set setmanes en aquest petit poble de la Casamance i amb la convivència de la seva gent, ens ha permès tant a la Duna com a mi conèixer les desigualtats de gènere i les necessitats que avui dia té aquesta regió africana. Hem aconseguit plasmar-ho donant veu als mateixos habitants del poble de Thionck Essyl, per poder després realitzar la difusió del documental, amb l’objectiu de mostrar aquestes necessitats. D’aquesta manera s’obre la possibilitat que en un futur es puguin realitzar nous treballs de cooperació. És molt important mostrar visualment la realitat d’un poble com Thionck Essyl, per tal d’arribar a sensibilitzar i fer comprendre a la gent que pot ajudar de moltes formes. Crec que amb aquest documental la Duna i jo comencem a posar el nostre granet de sorra.\nAcció ong poble quirze sabadell Solidaria vallès\t2017-03-09


Perfil de planta de Catmint (Nepeta) - Electrodomèstics i electrodomèstics essencialsLlegir Més\nPrincipal Electrodomèstics i electrodomèstics essencials Perfil de planta de Catmint (Nepeta)\nPerfil de planta de Catmint (Nepeta)\nCatmint ( Nepeta ) és un membre de la família de les mentes. És una planta de cultiu extremadament fàcil i amb poques plagues o problemes. El frondós fullatge es completa amb espigues de flors a principis d’estiu amb flors repetides al llarg de la temporada.\nNepeta presenta un fullatge de color gris-verd lleugerament aromàtic que presenta un aspecte delicat i encaix. Les flors poden ser blanques, rosades o de color blau lavanda, i floreixen en puntes llargues. Les varietats blaves d’espígol s’utilitzen sovint com a substitut de les plantes d’espígol, on l’espígol no és especialment resistent.\nLa majoria de les varietats de menta tenen un hàbit de creixement una mica extensiu, cosa que les converteix en bones plantes per a la vora i pels camins. Tot i això, hi ha algunes varietats d’alt creixement, com ara “Six Hills Giant”, amb un hàbit més vertical. Igual que amb moltes plantes de fullatge gris perfumades, la menta és resistent als cérvols.\nNom botànic Nepeta spp. i híbrids\nNom comú Catmint, Catnip\nTalla madura De 10 a 24 polzades d’alçada i d’1 a 2 peus d’amplada\nTipus de sòl Argila, ben drenant\nPH del sòl 6.0-6.6\nBloom Time Finals primavera, estiu\nColor de la flor Blau\nZones de resistència 4 a 8\nÀrea nativa Europa, Àsia i Àfrica\nCom créixer Catmint\nLa catmint és una d’aquestes plantes que prospera per l’abandonament. Moltes de les varietats més noves de nepeta són estèrils, sense produir llavors viables. Això és un avantatge si no t’agrada l’hàbitat desherbador i de sembra pròpia de les varietats antigues de menta, però significa que haurà de comprar plantes o fer plantes a partir de divisions o esqueixos.\nTrieu un lloc assolellat amb un sòl ben drenat. Un sòl magre i unes condicions de cultiu una mica seques fomentaran més flors i un aroma més fort. Massa fertilitzants només faran que creixi molta fullaraca feble.\nCom passa amb la majoria de plantes, la mida madura dependrà de la varietat que creixis. La majoria de les picades són plantes frondoses i frondoses que espaien entre 10 i 24 polzades d'alçada i 12 a 24 polzades d'ample. Tot i això, hi ha algunes varietats que són més compactes i d’altres que creixeran 4 peus d’alçada i 3 d’amplada. Les noves varietats de catmint s’estan introduint regularment, de manera que el millor és fer les compres i llegir la descripció de la planta abans de comprar.\nEspereu que el vostre Nepeta comenci a florir a principis d’estiu amb flors repetides durant tota la temporada de creixement. La mort o la tala de les plantes us donaran plantes més plantades i la segona floració més intensa.\nObtindreu la millor floració si planteu la seva menta a ple sol, però, les plantes també creixeran bé a l’ombra parcial.\nÉs ideal un sòl ric en humus i ben drenat. Moltes espècies creixen fàcilment en una àmplia gamma de tipus de sòl, inclosa l’argila seca.\nLes plantes del primer any necessiten un reg freqüent, però un cop arrelades, les gotes són tolerants a la sequera.\nEls recuits agraden a les temperatures fresques i, un cop més desenvolupats, són tolerants a la sequera.\nAfegiu compost a la base de la planta a la tardor, però un cop arrelat, no necessita més fecundació.\nLes plantes de catmint continuaran creixent i floreixen bé durant anys. Però si voleu dividir-les per fer més plantes, totes les varietats Nepeta responen bé a la divisió a la primavera.\nTrobeu una secció de la planta amb brots no desenvolupats i un bon sistema d’arrels i talleu-la verticalment amb una pala. Torneu a instal·lar la divisió i continueu regant fins que s’estableixi.\nNepeta nerviosa "Félix": Planta compacta amb vives flors de color blau lavanda; 12 polzades d'alçada i 24 polzades d'ample\nNepeta x 'Six Hills Giant' : Una de les Nepetes més altes amb flors de color blau lavanda, 36 polzades d'alçada i 30 polzades d'ample\nNepeta subsessilis "Sweet Dreams": flors de color rosa amb bràctees de Borgonya; agrada una mica més d’aigua que la majoria de les Nepetes; 2 peus d’alçada i 3 d’amplada\nNepeta racemosa 'Walker's Low' : flors de color blau de lavanda amb punxes de 8 polzades: una planta perenne de l'any; 2 peus d’alçada i 2 d’amplada i una de les Nepetas més dures i fiables\nLa majoria de pintes repetiran en flor quan es tallen enrere després de la floració inicial. Alguns no proporcionaran un segon espectacle, però el fullatge serà renovat i ordenat per la cisalla.\nAmb les seves fulles perfumades i esponjoses i grises, els problemes amb la menta són molt rars. Si alguna cosa ha d’atacar les fulles, podeu retallar la planta i es tornarà a recuperar ràpidament.\nConsells sobre disseny per utilitzar Catmint al jardí\nCatmint és un disseny clàssic per plantar sota roses. Els colors pàl·lids de la pell de catmint complementen la majoria de roses i el suau i frondós fullatge amaga els lletjos "genolls" de la rosassa.\nTambé és una planta meravellosa per a la vora, on suavitza les línies dures. Les plantes de Catmint s’abocaran amb gràcia per les parets i les passarel·les i també són un gran contrast amb plantes punxes com l’iris i la yuca.\nEl blau pastel es combina molt bé amb els rosats i els grocs, com ara llargues i garro ( achillea ). A causa de la seva similitud amb les plantes d’espígol, sovint s’utilitza catmint com a reemplaçament en zones on l’espígol no creix bé.\nArticle AnteriorConstructors d'habitatges i concessionaris fabricats: què heu de saber\nArticle SegüentCom treure les taques de pol·len de la roba, catifes i tapisseria\nMarie Iannotti En aquest article Expandeix Com créixer Llum Sòl Aigua Temperatura i Humitat Fertilitzant Propagant Varietats Poda Plagues comunes Consells sobre disseny Torna a l'inici Catmint ( Nepeta ) és un membre de la família de les mentes. És una planta de cultiu extremadament fàcil i amb poques plagues o problemes. El f © Copyright 2019


El Tribunal Suprem estudia fórmules per autoritzar els observadors internacionals (Ernesto Ekaizer)\nNo s’autoritzarà els observadors a vestir toga ni se’ls situarà a l’estrada.\n2 min. Periodista 17/01/2019 00:10 Traduccions: Cat Cas\n651x366 Façana del Tribunal Suprem, a Madrid, on es farà el judici de l’1-O. / JAVIER LIZÓN / EFE Façana del Tribunal Suprem, a Madrid, on es farà el judici de l’1-O. / JAVIER LIZÓN / EFE\nEl tribunal del judici del Procés admetrà la presència d’observadors internacionals en les sessions, que, pendents encara d’assenyalament, començaran el dimarts 5 de febrer. El tribunal ha de deliberar sobre els testimonis i proves pericials proposats per les parts i resoldrà sobre els observadors quan es defineixi sobre els escrits de defensa d’Oriol Junqueras i Jordi Sànchez. Amb tot, segons fonts judicials, no s’autoritzarà els observadors a vestir toga ni se’ls situarà a l’estrada.\nEl president de la sala segona del Tribunal Suprem, Manuel Marchena -al seu torn president i ponent del tribunal d’enjudiciament de l’1-O-, va assenyalar dimarts en un diàleg informal durant la presa de possessió de Concepción Uriste com a magistrada de la sala quarta del Suprem que veia possible l’autorització de quatre o cinc observadors internacionals. Segons fonts judicials, l’assumpte s’examinarà en la reunió que mantindrà el tribunal per establir les proves proposades per la Fiscalia, l’Advocacia de l’Estat, l’acusació popular i les defenses dels dotze acusats.\nEl criteri respecte als observadors internacionals, segons fonts judicials, és no posar-hi objeccions, malgrat que el judici serà televisat íntegrament i retransmès en temps real, sense cost, per a totes les cadenes que ho sol·licitin a TVE.\nHi ha alguns casos en què les associacions de drets humans han assistit com a observadors internacionals en judicis rellevants. Fa deu anys, el govern basc va enviar un advocat perquè exercís com a observador en un judici per terrorisme. També n’hi va haver en el cas de l’enjudiciament del jutge Baltasar Garzón, el març del 2012, arran de la seva investigació dels crims del franquisme, així com en el judici dels joves d’Altsasu, on se’ls van reservar seients. Però tot plegat no ha suposat el reconeixement d’un estatus formal als observadors. El TS estudiarà posar en pràctica la sol·licitud, ja que vol dissipar qualsevol estigmatització del tribunal.


Vaig néixer a Terrassa l'any 1982. Sóc llicenciada en Biologia i actualment estudio psicologia a la UOC. He treballat fent recerca en l'àmbit de la biologia molecular a l'Hospital de Terrassa. Des de fa un temps em dedico a l'ensenyament com a docent de secundària en diversos centres educatius. Actualment treballo a l'Escola de la Llar on imparteixo classes a adults i al programa de PFI. Participo com a activista a la Plataforma d'Afectats per la Hipoteca i a l'Ateneu Candela.\nVivim moments difícils per la ciutat i la seva gent. Ens hem vist obligats a afrontar problemàtiques que crèiem superades com a societat: l'accés a l'habitatge ha esdevingut un dels principals factors de segregació i exclusió social, amb greus conseqüències per una part important de la població. L'habitatge és només un exemple de la necessitat urgent de canviar com s'han fet les coses fins al moment. Cal recuperar la ciutat per la majoria. Cal fer de Terrassa un lloc on poder treballar, estudiar, formar una família i, per sobre de tot, cal fer el necessari per garantir que a la nostra ciutat hi puguem trobar un futur digne per als nostres.


La Beckett i el Tantarantana busquen com seduir nous públics\nLa Sala Beckett i el Tantarantana s'han decidit a portar els joves al teatre. Els dos espais programen dos cicles específics per a gent d'entre 15 i 25 anys amb una recepta que pretén fugir dels tòpics.\nANTONI RIBAS TUR BARCELONA. 12/04/2012 00:00\n260x366 Els 5 ingredients d'un teatre Per a joves i sense tòpics Els 5 ingredients d'un teatre Per a joves i sense tòpics\nSegons el director de la Beckett, Toni Casares, l'única diferència entre el teatre per a adults i el jove és la intenció de l'autor. "Quan escric una obra per a adults penso que també pot interessar als joves", corrobora Ferran Joanmiquel, l'autor de Dinou , un dels dos muntatges que es podran veure a la sala de Gràcia(del 19 al 29 d'abril),juntament amb Límits (del 13 al 15 d'abril) . I, per cert, els clàssics també interessen als joves. "Hi ha una obra més adolescent que Romeu i Julieta ?", es pregunta l'autor.


València vira la seva política territorial de Catalunya a Múrcia - Empordà\nValència vira la seva política territorial de Catalunya a Múrcia\nLa Generalitat valenciana encara la recta final de la legislatura allunyant-se del principat pel procés\nPERE ROSTOLL 12.04.2018 | 06:30\nLa Generalitat valenciana va triar Alacant per escenificar el canvi de rumb de la seva estratègia territorial per a la recta final d'una legislatura. El president de la Generalitat, Ximo Puig, va mantenir a la seu del Govern a la ciutat una trobada amb el seu homòleg murcià, Fernando López Miras, del PP, que va més enllà de la signatura d'una declaració institucional en què es reclama la millora immediata del finançament des de les dues autonomies més perjudicades per l'actual sistema, un pacte de l'aigua per a tot Espanya i acabar el Corredor Mediterrani. El que tocava. Sense sorpreses. Però l'escena, a més, reordena la política d'aliances del Consell quan continua sense resoldre el conflicte territorial. Allunya la Generalitat per ara de Catalunya per buscar una altra vegada Múrcia, el seu aliat principal al costat de Madrid i el govern del PP a Balears durant la presidència d'Alberto Fabra i, sobretot, de Francisco Camps.\nMoviment estratègic major\nNo és un moviment estratègic menor. Durant la primera meitat del seu mandat, el cap del Consell va intentar reprendre la relació amb Catalunya com a soci preferent. Fins Carles Puigdemont va visitar la Generalitat. Però el conflicte de Catalunya ha enquistat la crisi territorial i bloqueja el canvi del finançament. A més, la reivindicació contra Madrid no s'ha traduït en millores, com s'ha vist en els pressupostos de l'Estat.\nMantenir com a eix prioritari la connexió amb Barcelona només contribuïa a generar polèmica així que ara Ximo Puig, a l'espera en un futur de tornar a mantenir contactes amb Catalunya dins d'una escena de normalitat institucional, va optar per recuperar aquesta relació amb Múrcia, que durant la gestió del Consell del Botànic s'havia revelat com una alternativa gairebé inexistent. «Volem obrir un nou camí de col·laboració, per sobre de les diferències de color polític per intentar corregir l'actual situació que genera desigualtat i falta d'oportunitats a valencians i murcians», van desgranar els dos presidents. L'aliança amb Múrcia té un triple objectiu. Primer: intentar recol·locar el debat del finançament, atès que els valencians són els últims i els murcians els penúltims en la classificació estatal. Segon: suposa trencar el front del PP que lideren Galícia o Castella-Lleó amb una proposta de finançament que perjudica les comunitats de la Mediterrània. I una tercera qüestió amb tint electoral. Per a València es reequilibra el territori traient de l'armari aquesta relació amb Múrcia.


El Barça és l´únic equip invicte en el ´Top-16´ de l´Eurolliga - Diari de Girona\nEl Barça és l´únic equip invicte en el ´Top-16´ de l´Eurolliga\n06.02.2014 | 07:36\nEl Barcelona és l'únic equip invicte del Top 16 de l'Eurolliga, quan s'han disputat cinc jornades, gràcies al seu triomf d'ahir contra el Panathinaikos i a la victòria del Madrid, dijous, sobre el Maccabi Tel Aviv (74-68), l'altre equip que quedava amb el marcador de derrotes a zero.\nEl Barcelona va guanyar el Panathinaikòs a Atenes per 56-63, triomf que el fa més líder del grup E i li permet ser l'únic equip de l'Eurolliga invicte en aquesta fase. L'equip blaugrana té ara dues victòries d'avantatge sobre els seus més immediats perseguidors, el Panathinaikòs i l'EA7 Milà, cosa que li aplana molt el camí cap als quarts de final.\nLa victòria té més importància si es té en compte que Juan Carlos Navarro només va anotar un punt. Marcelinho Huertas amb 17, i Papanikolaou, amb 14, van ser els millors anotadors blaugrana ahir a la nit a Atenes.


Hife centralitza a Calafell les seves operacions entre Barcelona i Tarragona\nEl conseller delegat d'Hife, Josep M. Chavarría, durant la visita a les instal·lacions.\nHa ampliat la base que té al Parc Empresarial, la tercera més important de la companyia\nActualitzada 30/08/2018 a les 19:15\nL’empresa de transport públic Hife ha centralitzat a Calafell les seves operacions de mobilitat entre Barcelona i Tarragona. Hife ha duplicat fins a 3.300 metres quadrats la superfície de les seves instal·lacions que té al Parc Empresarial del municipi.\nLa base compta amb una capacitat per a 40 autobusos i hi treballen uns 50 professionals, entre conductors, mecànics, personal d’administració, etc.\nSegons el conseller delegat d’Hife, Josep M. Chavarría, «després de la seu central de Tortosa, i la base que tenim a Saragossa, la de Calafell és la tercera en importància, de les set que tenim arreu».\nChavarría afegeix que «estratègicament, a Calafell resolem qualsevol situació entre les àrees de Barcelona i de Tarragona, que són les dos més grans, i també de més creixement, de Catalunya».\nHife opera al municipi de Calafell des de 1999, quan va començar a prestar serveis de transport escolar. Posteriorment, va començar a fer els de transport públic urbà. En el passat curs acadèmic, el transport escolar ha portat 425 alumnes diaris, un de cada quatre dels possibles usuaris. El transport públic urbà, de la seva banda, registra actualment 230.000 passatgers a l’any, i n’ha crescut 60.000 anuals des que es va ampliar el servei a primera hora del matí, als vespres i els caps de setmana.\nporque estamos completamente abandonados ? en la urbanización de Baronía del mar ??? en todos los sentidos de servicios , ni asfalto, ni aceras, ni limpieza, ni vigilancia, y etc no sigo porque no me deja este apartado y solo ahí una C/ que pertenece a Calafell " C/ Sant tomas y es lamentable esta toda la urbanización abandonada por el ayuntamiento de BELLVEI y piden votos???? cuando hagan su trabajo que pagar pagamos y ustedes cobran verdad????\nComenta el contingut : Hife centralitza a Calafell les seves operacions entre Barcelona i Tarragona


A PEU: Caminant a poc a poc s'observa millor la vida: Hi ha alternatives\n- Que la crisi mundial és el que ja sabem tots: terrorisme financer.\n- Que Espanya és l'únic país de l'OCDE on els salaris reals no han crescut en els últims 15 anys.\n- Que no hem viscut per sobre de les nostres possibilitats, sinó que els salaris han estat per sota de les nostres necessitats.\n- Que els països que estan suportant bé la crisi són els països del nord d'Europa, on els serveis socials ocupen un 25% mentre que a Espanya només un 9% del pressupost.\n- Que quan ens diuen que cal reduir la despesa pública, i reduir els sous per generar riquesa i ocupació, cal fer tot el contrari, i això ho explica amb tot luxe de detalls el llibre.\n- Que la diferència entre Suècia i Espanya és que allà els rics paguen els impostos, i aquí només els paguen els treballadors amb nòmina. La majoria de les grans empreses espanyoles, només declara un 10% dels seus guanys, i les grans fortunes, un 1%, i per això utilitzen els paradisos fiscals i altres estratagemes, comptant amb l'ajuda inestimable dels seus companys, els bancs, que els ajuden a desviar i amagar els seus fons.\n- Que en els ajustos realitzats en altres països d'Europa, les grans empreses no van acomiadar als seus empleats, només van reduir la jornada de treball. Per tant no es va generar atur.\n- Que els plans d'austeritat que ens imposen només dirigeixen les economies cap al desastre.\n- Que l'origen de tot això està en les tesis de l'economia NEOLIBERAL que van imposar al món R. Reagan i Thatcher. (Això ho explica molt bé Naomi Watts en el seu llibre i documental: la doctrina del xoc).\n- Que a Espanya-amb els 40 anys de dictadura, on el poder de la banca i els empresaris estava molt unida a la política-encara segueix aquesta tendència: el poder de classe. (Veure pàg. 109-110)\n- Que caldria nacionalitzar les caixes d'estalvis, perquè aquests diners realment serveixi al poble, i a les petites i mitjanes empreses. Ara s'està fent tot el contrari.\nTambé diu que a Espanya no hi ha cap raó perquè estiguem malament econòmicament, només que, s'ha muntat un sistema tal (socialitzar pèrdues i privatitzar guanys), que mentre els bancs i les grans fortunes no paren de guanyar diners, la població és cada dia més pobre i està més escanyada econòmicament i laboralment.\nSi voleu descarregar-vos gratuïtament el llibre ho podeu fer a la pàgina web d’ ATTAC.ES on explica que temps enrere l'Editorial Aguilar va mostrar el seu interès a publicar aquest llibre que va prologar Noam Chomsky.\n”Quan ja s'havia concretat com a data de publicació el llibre el 19 d'octubre i s'havia començat la seva promoció al web d'Aguilar i en llibreries, els editors ens van comunicar que l'empresa desitjava endarrerir sense altra explicació de per mig, el que ens va obligar lamentablement a desestimar la publicació en aquesta editorial. Es confirmava així com resulta de difícil difondre a Espanya, en els moments en que són més necessàries que mai, com ara, idees alternatives al pensament únic que predomina en el debat polític i social.\nPer solucionar aquesta situació hem optat per oferir la nostra obra gratuïtament en format pdf a través de la xarxa i en una nova edició impresa en Edicions Sequitur que, amb la col · laboració d'ATTAC Espanya, s'ha arriscat a publicar ràpidament aquest llibre que estarà en llibreries a l' preu de 10 euros a partir del 31 d 'octubre.\nUs demanem a tots i totes la vostra col · laboració per demostrar als que han intentat silenciar aquest text que el seu temps s'està acabant”.\nPublicat per Jaume Pubill Gamisans a 19:26


Zombis ataquen adolescents al tràiler d''UNHUMAN' de Marcus Dunstan - ZonaMorta.cat | Revista digital de cinema de terror\nFerran Ballesta de juny 01, 2022 Notícies\nBlumhouse Televisió estrena aquest estiu 'Unhuman', una comèdia de terror escrita per Marcus Dunstan i Patrick Melton. El film arriba després del rodatge fracassat de 'The Collector 3'.\nBlumhouse estrena aquest estiu una nova pel·lícula de terror titulada 'Unhuman', en què un virus converteix en zombis a la gent i un grup d'adolescents han de plantar-los cara per sobreviure. Res de l'altre món, però a tots els que estimem el gènere acceptem de bon grat una proposta desenfadada com aquesta.\nAquesta proposta guanya interès en descobrir que el director que ha escrit i dirigit 'Unhuman' és Marcus Dunstan, acompanyat en l'escriptura del guió del seu inseparable Patrick Melton. Dunstan i Melton són dos dels guionistes més interessants d'aquest mil·lenni havent escrit junts els guions de la trilogia 'Feast', la trilogia 'The Collector' (tercera entrega encara pendent), i nombroses seqüeles de la saga 'Saw', entre altres com 'Piranha 3D 2'. D'algunes de les citades Marcus Dunstan n'ha sigut el director.\nL'anunci d''Unhuman' arriba després del polèmic rodatge de 'The Collector 3' (coneguda també com "The Collected"), la tercera entrega de la saga del col·leccionista, la qual es trobava a la meitat del rodatge quan per motius desconeguts es va aturar deixant-lo congelat indefinidament. Fins i tot, circulaven les primeres imatges oficials. Esperem que la promoció d'aquesta nova pel·lícula de Marcus Dunstan serveixi per donar explicacions sobre què va passar durant el rodatge de 'The Collector 3'.\nTornant a 'Unhuman', esperem veure una comèdia de terror amb adolescents d'institut, relacions interpersonals distants i zombis rabiosos que ataquen a matar. Aquest és el seu argument:\nUna excursió d'escola de secundària no ha anat bé. Set estudiants inadaptats han d'unir-se contra una colla creixent de salvatges no humans. La confiança del grup en l'altre es posa a prova al límit en una lluita brutal i horripilant per sobreviure i han d'enderrocar a les criatures zombis assassines... abans que es matin primer.\nBrianne Tju (I know what you did last summer - sèrie), Joshua Mikel (The Walking Dead), Drew Scheid (Halloween), Uriah Shelton (Freaky), Peter Giles, Lo Graham, Ali Gallo, Blake Burt, C.J. LeBlanc, i Dana Wing Lau protagonitzen el film.\nEPIX ha produït la pel·lícula i Blumhouse Televisió l'estrenarà a plataformes el 3 de juny als Estats Units. Aquest és el tràiler:\nBy Ferran Ballesta a de juny 01, 2022


Una fuita d’aigua malmet el Fons Buch a la Biblioteca Jaume Fuster | betevé Web\nÉs un dels arxius personals més importants que es conserven del districte. Es tracta del Fons Josep Buch i Parera del Club Excursionista de Gràcia. Fa unes setmanes una fuita d'aigua va malmetre 150 de les caixes que recullen aquesta documentació al soterrani de la Biblioteca Jaume Fuster. L'arxiu aplega nombrosos documents gràfics, d'hemeroteca, de fotografia i de biblioteca reunits des de 1922. Ara, el fons està en procés de recuperació.\nRITA UDINA, restauradora d'obra gràfica\n"Assecar com més ràpid millor la documentació perquè els papers mullats i tacats tenen un risc elevadíssim d'infectar-se amb microorganismes i aleshores, si els papers estan florits, no es poden consultar."\nDes de que es va veure que s'havia inundat l'arxiu de Gràcia, es va posar en marxa aquest procés intervenció d'emergència amb la coordinació del districte i Arxius Municipals. La primera fase va ser recuperar les fotografies, que són els documents més delicats, i els fulletons de paper cuixé. Després de més d'una setmana de revisió, s'assegura que es podrà salvar tota la documentació.\n"Es podran recuperar tots i aleshores en posteriors fases, si procedís, es podria aplanar o deixar en millors condicions, però en aquest cas, l'important és assecar-los."\nD'aquí a un mes està previst que la feina d'eixugar tota la documentació estigui enllestida i tot el fons pugui tornar a l'Arxiu Municipal de Gràcia perquè pugui ser consultat.\nÀngels Molina@Angels_Molina dimecres 29 de maig, 2013 , 14.18\nUna fuita d’aigua malmet el Fons Buch a la Biblioteca Jaume Fuster\nUna fuita d'aigua a la Biblioteca Jaume Fuster ha malmès un dels arxius personals més importants de Gràcia. Es tracta del Fons Buch, recopilat en 200 caixes al soterrani de la biblioteca i que forma part de la documentació de l'arxiu municipal de Gràcia. L'aigua n'ha afectat 150 caixes, que s'han dut a assecar. En principi, es creu que es podrà recuperar tot el material.\narxiusBiblioteca Jaume Fustercultura


L'ajuntament de Godall, a través del Servei d'Ocupació de Catalunya (SOC), pretén incentivar la contractació en pràctiques de persones joves beneficiàries del Programa de Garantia Juvenil a Catalunya, amb l'objectiu de millorar la seva ocupabilitat amb l'adquisició de les aptituds i les competències derivades de la pràctica laboral, de manera que sigui possible la seva incorporació al mercat laboral. Els candidats poden presentar la seva sol·licitud fins al dia 10 de novembre a les 20'00 h. al Registre General de l'ajuntament. Per més informació podeu consultar a la pàgina web, l'apartat Informació Oficial. També es troba a la vostra disposició al tauler d'anuncis de l'Ajuntament de Godall.\nl'any 2004 va ser el primer any que es va concedir el Premi-Beca Institut Les Planes entre els alumnes que tenien la millor mitjana de notes dels dos cursos de Batxillerat.\nDes d'aleshores que l'Ajuntament de Godall participa econòmicament amb aquest Premi-Beca ja que en aquest Institut també hi ha alumnes del nostre poble.\nAquest any la mereixedora del premi ha estat Júlia Cuadrat Royo, de Santa Bàrbara a la que se li lliurarà l'esmentat premi el proper dissabte dia 5 de novembre a les 20 hores de la tarda a l'Smartcentre de Santa Bàrbara.\nEls Itineraris per les Terres de Cruïlla arriben a Godall:\nGODALL: EL POBLE I LA SERRA\nSanta Bàrbara i Godall, 13 de novembre de 2016, diumenge\n9.30 h. Davant del Centre Cultural (c. de la Mare de Déu de Montserrat, 28) de Santa Bàrbara.\n9.45 h. Davant de la Cooperativa Agrícola de Godall.\nEl recorregut, que no té dificultat, durarà unes 3 hores i es farà una part en cotxe i una part a peu. Cal anar amb sabates còmodes.\nL’objectiu és conèixer els llocs més emblemàtics del poble de Godall i alguns paratges naturals i humanitzats de la seua serra.\nSortirem amb cotxe des de Santa Bàrbara i quan arribem a Godall (també podeu fer-hi cap directament), recorrerem alguns dels llocs més emblemàtics de la població, especialment els nucli semiabandonat de Vilallarga. Després ens desplaçarem amb els cotxes fins a l’aparcament de la font de Cap d’Àsens, ja a la serreta de Godall, i anirem a peu a visitar alguns espais, entre ells una antiga pedrera on encara hi ha moles i altres elements a mig fer.\nLa Diputació de Tarragona subvenciona a l'Ajuntament de Godall amb 15.086,21€ en el marc de diferents programes:\nInici del termini per sol.licitar autoritzacions per cremar residus agrícoles:


Els alumnes de 1r de Primària es tornen a trobar, per segon curs consecutiu, amb el robot KIBO | La Salle Reus\nInici › Notícies › Destacat › Els alumnes de 1r de Primària es tornen a trobar, per segon curs consecutiu, amb el robot KIBO\nEls alumnes de 1r de Primària es tornen a trobar, per segon curs consecutiu, amb el robot KIBO\nPublicat el 14 gener, 2019 per moderador a Destacat, Notícies, Primària\nEl passat curs, els alumnes de P5 van incorporar la robòtica entre les seves activitats curriculars, tenint així el seu primer contacte amb la robòtica. Un contacte que aquest curs 2018/2019 segueixen tenint a 1r de Primària.\nDe la mà d’Albert Valls, professor de Secundària de La Salle Bonanova i membre de l’equip EDUENGINY de la Universitat de La Salle Campus Barcelona, els alumnes tornen a treballar amb el robot KIBO, un kit robòtic dissenyat per nens de 4 a 7 anys que permet programació tangible, sense ordinador, i sense necessitat de comprensió lectora.\nEs tracta d’una activitat en què els nens realitzen programes mitjançant la concatenació de cubs de fusta, cada un representant una instrucció, i amb pictogrames marcats amb codis de barres a les cares i després escanejant la seqüència d’instruccions amb el cos del robot que conté un lector de codi de barres.\nUn dels principals beneficis d’aquest robot és la no exposició dels nens a pantalles en edats primerenques, un fet que segur que les faria més populars a altres eines robòtiques a Educació Infantil com Bee-Bots i apps a ipads o ordinadors.\n‹ L’exalumne de Batxillerat Albert Feliu recull un dels Premis de Recerca Jove 2017\nReserva la teva visita concertada per les Jornades de Portes Obertes 2019 i descobreix La Salle Reus ›


La fonda (Cuina) ➤ Podcasts.cat\nEl programa de cuina que dirigeix Pep Nogué.\nEl gelat artesà\nA "La fonda" d'avui hem convidat dos gelaters artesans per parlar d'aquest art glaçat. L'Albert Soler de Badalona i en Jordi Guillem en saben un niu, i ens han donat les claus per fer un bon gelat. Al pica-pica, amb en Marc Casabosch, parlem del sol i...\nLa cuina d'un hotel familiar\nHi ha restaurants, i restaurants d'hotel. I en Quim Casellas a l'Hotel Casamar hi fa una alta cuina de territori en un hotel familiar. Amb ell hem parlat de cuina, família i territori. Fem el pica-pica, la Guia Virginias torna a Mallorca, amb la ruta...\nEls porcs ecològics de l'Empordà\nParlem del projecte Llavora de Ventalló. 360 graus a l'entorn d'una granja de porcs poc convencional. Un projecte de minigranja on s'hi barreja els cereals i farratges del territori, un model agropecuari equilibrat i respectuós amb el medi ambient,...\nL'art de fermentar\nEn aquesta ocasió ens hem quedat a Barcelona per parlar amb el cuiner Robert Ruiz, que ha canviat els fogons pels fongs i els ferments, i per fer una cuina viva de kombutxas i fermentats diversos. Tenim també un bon arròs, anem a l'hort amb en Marc...\nL'art de l'entrepà\nL'Òscar Broc, gastrònom empedreït i col·laborador de "La tarda" de Catalunya Ràdio ens ha vingut a parlar de la ciència i la física que hi ha entre dos talls de pa. A la "Guia Virginias", Òscar Gómez ens porta la Bodega Pasaje de Barcelona....\nMarc Ribas, de la cuina de taverna a ensenyar cuina als més petits\nAquest dilluns de la Segona Pasqua hem anat fins a La taverna del Ciri per parlar amb en Marc dels seus orígens, fins al nou projecte educatiu d'alimentació, un campus per a nens i nenes.\nPere Castells, un científic a la cuina\nEn tots els processos culinaris hi ha ciència. Des d'una melmelada a un núvol que es menja. I en Pere Castells ens fa preguntar-nos molts aspectes del dia a dia. A la Guia Virginias, l'Òscar Gómez ens porta un restaurant de Cerdanyola, el sommelier...\nHem anat fins a La Magrana Vallesana, una cooperativa de consum de Granollers, per trobar-nos amb en Gustavo Duch, coordinador de la revista Soberanía Alimentaria, per parlar de la investigació del mapatge que han elaborat sobre el preu i el valor...


Cap Vermell - Condicions per entrar a l'equip de govern\n1.- Aclarir tot el tema de la sala multiusos (Centre Cap Vermell)\nAquest assumpte ja arrossega des del 2010 sense aclarir gairebé res. Nosaltres no ens interessa la tramitació del expedient sino el per qué d’algunes partides presupostades que no acabam d’entendre i podrien suposar un estalvi de dobbers per l’ajuntament. En concret, vam demanar un informe de l’arquitecte municipal envers la cimentació i estructura i encara no s’ens ha contestat.\n2.- Baixada de l’IBI l’any 2015.\nTenim clar que l’ajuntament té necessitats presupostàries degut al fort endeutament que ha de suportar (no entram en detalls del per qué). Ara bé. Tampoc és de rebut que siguin els ciutadans els que haguin de soportar aquesta càrrega financera i més en temps on se fa feixug arribar a final de mes per a moltes famílies del municipi. Arribar a un acord per reduir la presió fiscal als ciutadans.\n3.- Obertura de la piscina municipal.-\nSabem que per tal d’obrir la piscina municipal el mes convenient per l’ajuntament és la concessió de les instal·lacions a una empresa aliena que l’exploti. Ara bé, amb les actuals circunstàncies cojunturals, no hi empreses que se vulguin arriscar i la posibilitat de obtenir un guany, malgrat sia petit no són fiables. Però per això hi ha l’ajuntament, per que dins la mesura de les seves posibilitats obrir la piscina per que els ciutadans la puguin gaudir, al manco algunes hores al día.\n4.- Subvencionar el reciclatge a les PIMES.-\nTots sóm conscients que al segle XXI i amb un territori escàs com és l’illa, per haver un desenvolupament sostenible a llarc plaç, passa inexcusablement pel reciclatge. Ja sabem que són moltes les empreses que ja separen els materials de rebutg. Però any rera any, s’instal·len al nostre municipi noves empreses que no tenen aquest costum. Per això volem que per l’any 2015 (al 2014 no hi sóm a temps) s’incentivi a les PIMES a reciclar i a proporcionar-los un descompte sobre el rebut de recollida de fems.\n5.- Transparència informativa municipal.-\nPensam que les decisions de l’equip de govern afecten directament als ciutadans del municipi. La seva desinformació no és beneficiosa per a ningú, ja que dona la sensació que se governa d’esquena al poble. Per això demanam que tots els actes i decisions de l’equip de govern (després de pasar el filtre de la protecció de dades), siguin penjats a la web municipal per coneixement de tota la ciutadanía.\n6.- Aclarir tot el tema de l’abocador.-\nTambé és un assumpte que arrosega des de l’any 2008 per l’ajuntament. No ens preocupariem en excés del tema si no fós que ja al 2013 és va tenir que habilitar una partida presupostària de gairebé 1.000.000’- d’€, que si no hi hagués hagut deficiències s’hagués pogut destinar a altres indrets del poble que necessiten també l’atenció municipal.\n7.- Agilitat amb la confecció de les actes de juntes de govern, comissions informatives i plenaris.\nPensam que forma part dels Secretaris de cadesquna de’aquests organs de govern o de representació confeccionar les actes a la major brevetat de temps possible. El que no és de rebut és rebre les actes amb mes d’un mes de demora en el cas de plenaris i de varis messos en el cas de juntes de govern. Demanam pactar un temps prudencial però no massa llarc per la confecció i publicació d’aquest documents.\n8.- Agilitat al departament d’urbanisme amb els permissos d’obra menor.-\nEl que no pot seguir així és la demora amb la adjudicació de permissos d’obra menor amb demores no imputables al contribuent de varis messos de retard. L’efecte que produeix és que molts de ciutadans assebentats del temps que tardaran en l’obtenció del preceptiu permís optin per no demanar-ho i esperar aconteixements, lo que provoca més feina al departament municipal d’urbanisme sense cap benefici afeigit pels ciutadans. Demanam la implantació de un servici com el de Palma, que el contribuent sol·licita el permís via internet, paga la taxa corresponent, amb lo que pot començar al mateix moment la obra menor, i els serveis municipals més envant comproven que l’obra realitzada s’adapta a la demanada a la sol·licitut presentada.\n9.- Partit municipalista.-\nEs Grup no fa cap pacte contra el PP, ni a favor del PSOE, simplement per que a noltros ens interessa fer feina amb persones series i responsables que tenguin com a prioritat la política municipal, per tant, seguim tenguent llibertat de vot alhora de votar propostes, mocions o posicionaments que, siguin d’un color o d’altre esdevenguin beneficiosses pel nostre municipi.\n10.- Compromís de aportacions per part del nostre representant.-\nDesprés de moltes deliberacions de la nostra assemblea, pensam que a aquestes alçades de la legislatura no podem agafar cap àrea de govern. Malgrat hi ha algunes que no hem vist feina i d’altres que se puguin millorar substancialment, no hi ha temps material per desenvolupar un projecte amb un any i mig de feina. El que sí pensam que podem aportar és entrar a formar part de l’equip de govern, com a tinent de Batle i participar a les juntes de govern, deliberacions i pressa de decisions de l’equip de govern per millorar la gestió municipal.\nCom ja vam anunciar al plenari a l’oferiment del Batle, no volem cobrar més que per assistències, igual que venim fent fins ara. Aquest fet no significa que no volguem responsabilitats ni que serveixi com excusa per no desenvolupar la nostra tasca. El que passa és que el nostre representant ha planificat la seva forma de vida per aquests quatre anys fora de l’equip de govern i té compromissos laborals que no pot desatendre. Per tant, el més just i raonable és cobrar per assistències que seran sempre I quan la seva situació laboral li permeti.\nAquests punts, com no potser d’altra manera volem que se cumpleixin d’aquí a final de legislatura, quedant a la seva disposició per parlar-ne i establir un calendari d’actuacions que, sens dubte, significaran una millora per al nostra municipi, que és el que volem tots els que ens dedicam a la política municipal.\nRegidor d’Es Grup a l’Ajuntament de Capdepera


Les propostes de l’acord amb la CUP que cauen del pacte ERC-Junts\nAragonès i Sànchez, xocant els punys per celebrar l’acord de govern / B. VILARÓ – ACN\nL’energètica pública, la suspensió del foam o la recuperació dels centres educatius privats no s’esmenten en l’entesa entre els republicans i els juntaires per investir Pere Aragonès\nLa CUP i ERC van arribar el 23 de març a un preacord pel qual els cupaires van donar els seus vots afirmatius en el primer debat d’investidura de Pere Aragonès. En aquell moment, el document no va agradar al partit de Carles Puigdemont: Elsa Artadi, portaveu de Junts i consellera d’Economia in pectore, va declarar que l’acord entre els dos partits no els “interpel·lava”. Ara, en canvi, la consellera de la Presidència i portaveu del Govern, Meritxell Budó, assegura que l’acord entre ERC i JxCat és “compatible” amb el pacte firmat amb la CUP, ja que, segons ella, els cupaires “no hi han esmenat” res. Però, són realment compatibles? Hi ha diferències? Doncs, sí, una vintena de reclams fets per la CUP i ja pactats amb ERC han desaparegut o han estat corregits en l’acord de Govern.\nRenda bàsica universal: es manté la prova pilot, però sense cap concreció\nL’acord de Govern entre JxCat i ERC preveu la creació d’una prova pilot de la renda bàsica universal, tal com fixaven la CUP i ERC en el seu pacte previ. Tanmateix, en el document que van subscriure els cupaires i els republicans s’establia, sense concretar-ne gaires detalls, com s’hauria de desenvolupar aquest pla pilot: en tres fases –que començarien enguany i s’allargarien fins al 2023–, i s’aplicaria a alguna o algunes franges d’edat. També determinava que, en una primera etapa, s’haurien d’iniciar les adaptacions legislatives o pressupostàries necessàries per començar-lo a implementar, mentre que l’any vinent caldria incorporar-hi les millores acordades en les polítiques de rendes socials. Finalment, la darrera fase consistiria en l’avaluació del funcionament de la iniciativa i la possibilitat d’ampliar-la. En canvi, el text de Junts i d’ERC és encara més breu en aquesta matèria, que resolen en una única línia: “Es farà una prova pilot per avaluar les possibilitats i els impactes per avaluar les possibilitats i els impactes de la renda bàsica universal i de treball garantit”.\nPla de rescat social: cau el pla de recuperació de centres privats\nL’acord d’ERC amb la CUP planteja un pla de rescat social amb mesures sobre educació, pobresa energètica i persones migrants. Però alguns dels punts pactats entre els republicans i els cupaires no apareixen en l’acord ERC-Junts. En matèria educativa, l’acord d’esquerres preveia un “pla i calendari de recuperació de centres privats i concertats cap a l’educació pública” que ha caigut de l’acord entre ERC i Junts. Sí que preveu, en canvi, desplegar la Llei d’educació de Catalunya (LEC) “avançant a la plena gratuïtat de l’educació garantint la suficiència dels centres sostinguts amb fons públics”. Tampoc no s’hi esmenta de manera específica l’augment de recursos per reduir ràtios a l’educació primària i secundària, que sí que constava en l’acord ERC-CUP. El pacte preveu “incrementar progressivament el pressupost educatiu per aproximar-nos al 6% del PIB”.\nPel que fa a la pobresa energètica, l’acord ERC-CUP preveia explícitament “prohibir els talls de subministraments” de serveis bàsics, un punt que també ha caigut de l’acord amb Junts, que parla només de “garantir l’accés als subministraments a famílies en situació d’exclusió social”. Pel que fa als drets dels migrants, l’acord entre els republicans i els cupaires preveia garantir el suport jurídic i administratiu a joves extutelats i crear una comissió d’estudi del racisme institucional, que tampoc no esmenta el pacte Junts-ERC.\nTreball digne: sense Estatut del treball català ni estabilització d’interins\nCap de les mesures sobre treball digne pactades entre ERC i la CUP no ha estat recollida explícitament en l’acord ERC-Junts. Els republicans i els cupaires havien pactat un pla d’estabilització dels 90.000 interins del sistema públic català que preveia introduir de nou la proposició de llei dels cupaires del maig del 2021, però el pacte amb Junts no hi fa cap referència. L’acord de les dues esquerres també preveia impulsar un Estatut del treball català que incorporés limitacions a la subcontractació i prioritzés els convenis col·lectius per sobre dels sectorials. Aquest factor tampoc no s’esmenta en el pacte amb Junts, que sí que preveu “enfortir el marc català de relacions laborals”. L’acord d’ERC i Junts preveu altres mesures, com l’avenç cap a un salari mínim català de 1.239,5 euros i “ordenar i compactar les múltiples prestacions”.\nSectors estratègics públics: banca sí, energia no\nL’acord entre ERC i la CUP preveia accions en tres sectors estratègics públics: la banca, l’aigua i l’energia. En el primer cas, l’acord entre Junts i ERC sí que recull les claus de l’acord, que passen per culminar el procés de sol·licitud de llicència bancària de l’Institut Català de Finances (ICF), perquè pugui actuar com un banc públic, i desenvolupar una política de participacions públiques industrials. L’ICF, segons l’acord ERC-Junts, també tindria un paper referent en el finançament del programa europeu Next Generation.\nNo ha passat el mateix, en canvi, amb l’aigua i l’energia. L’acord entre ERC i la CUP preveia crear un marc legal per municipalitzar el servei de l’aigua que l’acord amb Junts no preveu. En l’actualitat, més de 40 ajuntaments catalans mantenen batalles jurídiques amb Agbar per municipalitzar l’aigua. Tampoc no apareix en l’acord la creació d’una energètica pública, que era un dels punts de l’acord entre ERC i la CUP.\nMossos: el protocol del foam, en l’aire\nLa redacció de l’acord entre ERC i Junts incorpora una gran part de les demandes de la CUP en matèria d’ordre públic, com la retirada de les acusacions particulars de la Generalitat en casos de mobilitzacions socials (menys quan hi ha agents que acreditin lesions), l’impuls a la mediació o la creació d’una comissió parlamentària sobre el model d’ordre públic. Hi ha, però, alguns elements que no s’hi incorporen: per exemple, el punt que demanava implementar un programa d’identificació policial eficaç per lluitar contra les identificacions de perfil ètnic, o la posada en marxa de mecanismes i de protocols per no aplicar la llei mordassa quan vulneri el dret a manifestació.\nL’acord entre Junts i ERC tampoc no esmenta la suspensió dels projectils de foam, que sí que inclou l’acord entre ERC i la CUP “mentre no sigui públic el protocol”. El 19 d’abril passat, els Mossos van fer públic un document sobre l’ús dels projectils de foam que no va satisfer la CUP, que el va considerar molt insuficient.\nHabitatge: desapareixen les referències al paper de la BRIMO en els desnonaments\nUn dels punts clau dels dos acords té a veure amb la modificació del protocol de llançaments judicials a través de la coordinació dels departaments de la Generalitat, dels serveis socials bàsics de les administracions locals i del Tribunal Superior de Justícia de Catalunya (TSJC). Els dos pactes ho incorporen, per bé que el de la CUP i ERC concreta com es materialitzaria aquesta modificació, cosa que no fa el text subscrit entre ERC i Junts. Entre altres qüestions, el document signat pels cupaires i pels republicans inclou un punt específic que té a veure amb la “no intervenció de l’ARRO i la BRIMO en els desnonaments en famílies o persones no vulnerables”. Aquesta condició, però, es despenja de l’acord de Govern. Tampoc no s’hi recull el contrari; simplement, la redacció no fa cap referència a quina ha de ser la participació dels Mossos en aquest assumpte.\nTambé cau del text dels republicans i dels juntaires l’aprovació de la “LAU [Llei d’arrendaments urbans] catalana” o de la “llei dels contractes de lloguer”, que, segons el pacte entre ERC i la CUP, hauria de servir per allargar la durada dels contractes, per establir pròrrogues automàtiques prohibint que això repercuteixi sobre els honoraris que assumeixen els arrendataris, i per reconèixer capacitat a les organitzacions que lluiten per l’habitatge per actuar en defensa d’aquests drets. Així mateix, l’acord de Govern deixa fora del document qualsevol menció del fet d’estudiar “els marges legals de la Llei de pisos turístics” perquè aquest parc d’habitatge retorni al seu ús residencial.\nTransició ecològica: cauen l’empresa energètica pública i la moratòria de renovables\nUna de les decisions més polèmiques del pacte ERC-CUP va ser la “moratòria” de grans projectes eòlics amb “impacte negatiu” sobre el territori. Tanmateix, en el pacte de Govern, la paraula “moratòria” no apareix enlloc. En substitució, els juntaires i els republicans han pactat per un Pla territorial d’energies renovables “basat en un gran acord que dibuixi el mapa d’espais adients per a la implantació dels projectes d’energia eòlica i fotovoltaica”, i mentrestant, sí que expressen que el nou Govern “no donarà viabilitat a cap projecte d’alt impacte territorial, que se situï en sòls d’alt valor agrícola o de regadiu, en sòls de protecció especial o que puguin afectar hàbitats i espècies amenaçats o que plantegin serioses objeccions des del punt de vista paisatgístic”. Tot i això, la legislació actual catalana ja requereix l’obligació d’haver de superar controls estrictes sobre impacte ambiental, paisatgístic i agraris a qualsevol projecte eòlic o fotovoltaic.\nL’acord ERC-CUP proposava la creació d’una “empresa energètica pública per recuperar a control públic de l’energia, capaç d’incidir en totes les fases del sector elèctric”, però tota aquesta proposta ha desaparegut del mapa. I, a més, hi afegia el compromís per la “recuperació de les hidroelèctriques amb concessions caducades”; en canvi, a l’acord de Govern no hi ha cap menció de les hidroelèctriques.\nTambé hi ha canvis de dates, com, per exemple, en l’aprovació de la Llei de biodiversitat. El document firmat amb la CUP deia que la Llei havia de ser aprovada abans de dos anys, mentre que el Govern es compromet a fer-ho “durant la legislatura”; per tant, en quatre anys.\nSalut: avançar cap a la titularitat i la gestió pública o preservar el model actual?\n“Avançar cap a un sistema de titularitat, aprovisionament i de gestió pública que inclogui la xarxa de serveis auxiliars i de centres d’atenció primària, hospitalària, centres de salut mental, i els sociosanitaris”. Això recull l’acord que van rubricar ERC i la CUP a l’inici de les negociacions. Les dues formacions també hi afegien: “Començar per la revisió d’aquelles externalitzacions que acaben contracte properament per internalitzar els serveis d’alt valor afegit”. Aquestes propostes no queden recollides d’aquesta manera en el pacte de Govern entre ERC i Junts. De fet, el matís en la redacció d’aquest punt concret en el document segellat pels juntaires i pels republicans no és innocu: “Seguir reforçant el sistema públic de salut […] preservant la preeminència de la gestió pública”. En essència, mentre que el primer text advoca per avançar cap a un model públic íntegrament, el segon aposta per preservar la priorització d’aquest model. La referència a les externalitzacions també desapareix del text de Junts i d’ERC.\nAl marge d’aquest element, hi ha pocs canvis substancials. Les mesures que plantegen els dos partits que repetiran la coalició de Govern són extenses en matèria de salut i el document fins i tot incorpora diverses propostes que el primer acord no recollia. Tanmateix, s’hi troben a faltar l’impuls d’“una campanya comunicativa a través dels mitjans per potenciar activament l’ús de la xarxa pública”, la construcció d’una “taula permanent de diàleg professional entre el CatSalut, sindicats i organitzacions sanitàries orientada a establir criteris homogenis en matèria de condicions laborals”, o l’equiparació “en les condicions entre les treballadores que realitzen una mateixa tasca per a diferents prestadors”.


10 anys sense ETA, la banda terrorista que va omplir de terror la Comunitat Valenciana\nL'autonomia va patir 58 atemptats amb prop d'un centenar de ferits, nou víctimes mortals i un intent fallit de fer explotar El Corte Inglés\nEspanya ha complit 10 anys sense la banda terrorista ETA. Va anar a l’octubre de 2011 quan l’organització basca va anunciar la fi de l’activitat armada. Fins llavors, el país sencer va viure 35 anys de terror sota amenaces, assassinats, atemptats i fins i tot segrestos.\nEn aqueixes quasi quatre dècades d’història, més de 800 persones van perdre la vida a les mans d’ETA. La Comunitat Valenciana no va ser immune a l’activitat terrorista i va patir fins a 58 atemptats. En xifres globals, la banda va deixar un total de 70 ferits i 9 víctimes mortals, entre elles civils i fins i tot una menor.\nEl primer atemptat d’ETA que es va produir en la Comunitat va ser l’1 de maig de 1985. En plena festivitat del Dia del Treballador, les localitats de Benidorm i El Saler es van veure atrapades en el caos. Dues bombes van esclatar en la mateixa jornada. una al costat de la platja de Llevant i una altra enfront de l’Hotel Sidi Saler.\nPerò l’activitat terrorista no va acabar ací. 1985 va ser l’any amb major nombre d’atemptats per part d’ETA en l’autonomia deixant clar el seu objectiu d’atacar el turisme. Alacant va ser la província que es va portar la pitjor part i va viure fins a tres atemptats en la mateixa setmana.\nA la bomba de Benidorm l’1 de maig, li van seguir dos artefactes explosius a la platja de Sant Joan i un tercer en la del Postiguet. Totes elles detonades el divendres 3 de maig. A més, només 48 hores després, el diumenge 5 de maig, va haver-hi una altra bomba prop de l’Hotel La Zeña (Torrevieja).\nAtemptat d’ETA enfront d’un hotel de la platja del Postiguet en 2003. / AGÈNCIES\nL’ASSASSINAT DE BROSETA EN BLASCO IBÁÑEZ\nUn altre moment destacat de l’acció terrorista d’ETA es va viure en la mateixa ciutat de València. El 15 de gener de 1992 el polític valencià i catedràtic de Dret Manuel Broseta era assassinat en la mateixa avinguda Blasco Ibáñez. L’ex secretari d’Estat per a les Autonomies amb UCD va rebre un tir en el clatell quan a les 10.20 eixia d’impartir una classe.\nSegons va relatar la principal testimoni del crim, una jove estudiant que es trobava molt pròxima a Broseta, els terroristes van ser un home i una dona. Aquests van fugir en un cotxe que hores després va explotar en l’avinguda d’Aragó ferint a un policia.\nL’atemptat va causar una enorme commoció a València. Avui dia encara pot veure’s el monument que l’Ajuntament va alçar en record de Manuel Broseta. La columna és una rèplica a la del claustre de la Nau i està situada en el mateix punt de Blasco Ibáñez on va ser abatut.\nHomenatge al professor Manuel Broseta en el 29º aniversari del seu assassinat. / GVA\nEL CORTE INGLÉS DE PINTOR SOROLLA, EN EL PUNT DE MIRA D’ETA\nTres anys després, València va tornar a estar en el punt de mira amb el que podria haver sigut una massacre. ETA pretenia replicar l’atemptat d’Hipercor (Barcelona, 1987) on havia mort una vintena de persones.\nEn aquest cas, la banda va col·locar dos explosius en El Corte Inglés de Pintor Sorolla. No obstant això, una de les dos bombes no va explotar i l’altra va ser albirada a temps permetent desallotjar l’edifici.\nL’últim atemptat perpetrat pel grup terrorista en la Comunitat Valenciana va tenir lloc en 2005. En aquesta ocasió l’explosió va tenir lloc en una residència d’empleats del BBVA en la localitat alacantina de la Vila Joiosa però no va aconseguir causar víctimes mortals.


Dentro Le Mura Catania Itàlia - Ofertes d'hotels amb els MILLORS DESCOMPTES EN LÍNIA\nOferint allotjaments de qualitat al compres, la cultura, els paisatges districte de Catania, Dentro Le Mura és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDentro Le Mura també ofereix moltes instal.lacions per enriquir la seva estada a Catania. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Dentro Le Mura és una selecció idònia per a la vostra estada a Catania.\nCal que informeu el Dentro Le Mura de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Des de fa molts anys, milions d'éssers humans en el món, canten Resistiré | Valencia Extra\n03/04/2020 - Trini Castelló\nEns creiem herois i heroïnes perquè estem a casa, a les nostres cases, no arriba a un mes, perquè no abracem als nostres familiars, estem espantats perquè no sabem com va evolucionar, tenim incerteses i ens sentim fràgils.\nEn aquests dies moltes persones, gent a la qual se li suposa saviesa, escriu les seues reflexions, avança la seua opinió sobre l’incert futur en tots els àmbits. Jo només pretenc des d’aquestes línies traslladar l’empatia pels quals pateixen, des de fa anys i massa vegades tanquem ulls i balcons per a ni veure ni escoltar els seus laments.\nEns imaginem com viurà aquesta situació qui no pot ni llavar-se les mans?\nQuasi 2 milions de persones en la franja de Gaza, on viu la població refugiada palestina, no poden ni somiar amb llavar-se les mans amb aigua potable i sabó. El 97% de l’aigua està contaminada i la potable depén dels camions que puguen entrar a la Franja. Pobresa extrema, inseguretat alimentària, opressió de l’ocupació, dependència total de les ajudes. Sense saber l’endemà què menjaran…, això sí que és esgotador i estressant. 13 anys de bloqueig israelià, per terra mar i aire. I Resisteixen!!\nO la situació del poble sahrauí, 44 anys esperant una solució pacífica a un conflicte que els obliga a no poder gaudir ni decidir en el seu propi territori. O els milions de sirians que han hagut de fugir de la seua terra natal perquè aquesta no els brinda si més no el més elemental, protecció, fa ja 9 anys que la guerra els expulsa i han de viure confinats en campaments….\nI la situació de les dones a Aràbia o l’Iran i en punts i tants llocs d’aquest planeta, on el fet d’haver nascut dona ja és sinònim de submissió, de patir violència, d’estar subjectes a matrimonis forçats, d’abusos, de violacions i de tantes barbaritats que com societat d’aquest món consentim… i elles continuen vivint i resistint!!\nAquests dies, el temps robat a socialització m’ha donat l’oportunitat de reflexió, de pensar sola… Estic segura que aqueixa introspecció ha sigut generalitzada i probablement ens ha servit per a entendre millor la importància de la cura mútua i col·lectiu, la necessitat de col·laborar per a construir una societat diferent, que protegisca a les persones més vulnerables i que aborde l’emergència climàtica i la pèrdua de biodiversitat amb coratge i amb urgència.\nEl desafiament és enorme, massa gent en el món no pot planificar un futur, està ocupada a sobreviure… Sobreviure. Aquest és la nostra por aquests dies i en això estan ocupats els nostres governs, en què sobrevisquem en les millors condicions per al futur. Però hi ha uns altres que ja estan avançant el dia després amb la mateixa mirada i amb els mateixos fonaments neoliberals que fins ara, i per això hi ha qui posa en la balança vida enfront de competitivitat, enfront de beneficis, enfront de dèficit.\nHi ha qui aprofita per a “colar” missatges racistes i feixistes, tant de bo aquesta crisi ajude a ampliar i consolidar una gran xarxa d’activistes que enfront de l’auge de l’extrema dreta, defense de manera unitària els drets humans, en el món sí, però també en aquells dels nostres barris on la desigualtat està més instal·lada.\nNo permetem discursos d’odi, no deixem que s’estenguen, silenciem i bloquegem a les persones tòxiques que no aporten res bo a les nostres vides.\nConvivim amb persones de Veneçuela, Colòmbia, Hondures, Xile.., creiem potser que ha sigut fàcil per a ells abandonar la seua terra i a la seua gent i fan el possible i l’impossible per resistir, amb l’esperança de tornar als seus països.\nConfie en el meu Govern, que està patint uns atacs indecents d’aquells que aquesta situació la viuen sense cor ni raó, només en termes de números i estadístiques. Confie en la sanitat que hem forjat, estic convençuda que eixirem amb les menors baixes possibles, i encara així seran sempre massa, però no es tracta de mirar-nos el melic.\nEls avanços internacionals en matèria científica i tecnològica s’han de compartir dins i fora de les nostres fronteres, ha de prevaldre la solidaritat que en aquests moments a més coincideix amb l’interés propi. No sabem com serà el món després d’aquesta pandèmia, però les nostres paraules i els nostres fets pels quals optem ara segur que ho determinaran.\nAquesta galtada del coronavirus ens ha de despertar, i ens ha de tocar de peus a terra, som fràgils, necessitem la proximitat, la calor humana i la Justícia. Exactament igual que els milions d’éssers humans que clamen el mateix des de fa anys i RESISTEIXEN.\nTrini Castelló, portaveu de Cooperació i Drets Humans del PSPV-PSOE en Les Corts Valencianes.